stála pracovná komisia legislatívnej rady vlády slovenskej republiky pre posudzovanie vybraných vplyvov

	
	Bratislava: 13. 12. 2016
Číslo: 332/2016
                                            Vybavuje: Mgr. Kollár, PhD.


stanovisko komisie 

(záverečné posúdenie)
k návrhu

komplexného organizačného, finančného a legislatívneho riešenia implementácie Akčného plánu FLEGT (EÚ) v podmienkach SR, najmä v oblasti implementácie nariadenia EP a Rady (EÚ)  č. 995/2010     z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva a nariadenia Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva
I. Úvod: Ministerstvo pôdohospodárstva a rozvoja vidieka Slovenskej republiky dňa               6. decembra 2016 predložilo Stálej pracovnej komisii na posudzovanie vybraných vplyvov (ďalej len „Komisia“) na záverečné posúdenie materiál: „Návrh komplexného organizačného, finančného a legislatívneho riešenia implementácie Akčného plánu FLEGT (EÚ)                          v podmienkach SR, najmä v oblasti implementácie nariadenia EP a Rady (EÚ)  č. 995/2010              z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva a nariadenia Rady (ES) č. 2173/2005 z 20. decembra 2005            o vytvorení licenčného systému FLEGT na dovoz dreva do Európskeho spoločenstva“. Materiál predpokladá pozitívno-negatívne vplyvy na podnikateľské prostredie, vrátane MSP a pozitívne vplyvy na služby verejnej správy pre občana.
II. Pripomienky a návrhy zmien: Komisia uplatňuje k materiálu nasledovné pripomienky a odporúčania.
K doložke vybraných vplyvov

Na základe analýzy predmetného materiálu Komisia uvádza, že predmetný materiál nelegislatívnej povahy nepredpokladá vplyv na služby verejnej správy pre občana, a preto vyznačenie pozitívneho vplyvu na služby verejnej správy pre občana v doložke vybraných vplyvov Komisia nepovažuje za správne a navrhuje vyznačiť žiadny vplyv. Avšak nový zákon, ktorý bude implementovať nariadenia EP a Rady EÚ a ES č. 995/2010 a č. 2173/2005, bude mať vplyv na služby verejnej správy pre občana, preto Komisia odporúča vypracovať Analýzu vplyvov na služby verejnej správy pre občana v zmysle Jednotnej metodiky na posudzovanie vybraných vplyvov až pri návrhu tohto zákona.

III. Záver: Stála pracovná komisia na posudzovanie vybraných vplyvov vyjadruje 

súhlasné stanovisko s návrhom na dopracovanie
s materiálom predloženým na záverečné posúdenie s odporúčaním na jeho dopracovanie podľa pripomienok v bode II.  

IV. Poznámka: Stanovisko komisie k doložke je súčasťou materiálu predkladaného                      na rokovanie vlády Slovenskej republiky alebo na schválenie ministrovi, vedúcemu, predsedovi alebo riaditeľovi ostatného ústredného orgánu štátnej správy alebo vedúcemu iného orgánu.
Ing. Rastislav Chovanec, PhD.
predseda komisie
